b'\n_START_ARTICLE_\nUnkarilaisen yhteis\xc3\xb6n puolue\n_START_PARAGRAPH_\nUnkarilaisen yhteis\xc3\xb6n puolue (unkariksi Magyar K\xc3\xb6z\xc3\xb6ss\xc3\xa9g P\xc3\xa1rtja, aiemmin Magyar Koal\xc3\xadci\xc3\xb3 P\xc3\xa1rtja, slovakiaksi: Strana ma\xc4\x8farskej komunity, aiemmin Strana ma\xc4\x8farskej koal\xc3\xadcie, SMK) on slovakialainen puolue, joka edustaa unkarilaisten kansallista v\xc3\xa4hemmist\xc3\xb6\xc3\xa4. Puolue on konservatiivinen ja Euroopan kansanpuolueen j\xc3\xa4sen. Sen johtaja on P\xc3\xa1l Cs\xc3\xa1ky alkaen maaliskuusta 2007. H\xc3\xa4nt\xc3\xa4 edelsi B\xc3\xa9la Bug\xc3\xa1r, joka johti puoluetta sen perustamisesta alkaen vuodesta 1998._NEWLINE_Se on ollut hallitusvastuussa 1998-2002 ja 2002-2006. Vuoden 2006 vaaleissa se sai 20 paikkaa kansalliskokouksen 150 paikasta. Puolueen kannatus on ollut vuosien 2002 ja 2006 vaaleissa sek\xc3\xa4 Euroopan parlamentin vaaleissa 2004 13\xc2\xa0%._NEWLINE_Vuoden 2010 vaaleissa puolue menetti kaikki paikkansa uudelle Most-H\xc3\xadd-puolueelle eik\xc3\xa4 saanut yht\xc3\xa4\xc3\xa4n paikkaa my\xc3\xb6sk\xc3\xa4\xc3\xa4n 2012 vaaleissa. Puolue vaihtoi t\xc3\xa4m\xc3\xa4n j\xc3\xa4lkeen nimens\xc3\xa4 Unkarilaisen yhteis\xc3\xb6n puolueeksi._NEWLINE_Vuoden 2014 eurovaaleissa puolueesta valittiin yksi meppi.'